دونیا ساغلیق تشکیلاتی طرفیندن دونیادا تصدیق‌لنن کروناویروسا یولوخما سایی گونده 13،9 میندن چوخ آرتا‌راق 9،3 میلیونو کئچیب. اؤلن‌لرین سایی 4 مین نفره یاخین آرتا‌راق 469 مینی کئچیب.
بو باره‌ده دونیا ساغلیق تشکیلاتی خبر وئریب.
معلوماتا اساساً، اؤتن گون عرضینده 133 مین 326 نفر یئنی کروناویروسا یولوخوب، 3 مین 847 نفر ایسه دونیاسینی دییشیب. یولوخان‌لارین عمومی سایی 8 میلیون 993 مین 659، اؤلن‌لرین ایسه 469 مین 587 نفره چاتیب.
ان چوخ یولوخما و اؤلوم حال‌لاری گونئی و قوزیی امریکا-دا قئیده آلینیب – 4 میلیون 437 مین 946 یولوخما و 224 مین 207 اؤلوم حالی.
ایکینجی یئرده آوروپا بولگه سی قرارلاشیب. بورادا یولوخان‌لارین سایی 2 میلیون 562 مین 642، اؤلن‌لرین سایی ایسه 193 مین 794 نفره چاتیب.
اوچونجو یئری باتی ساکیت اقیانوس بولگه سی توتور، بورادا عمومی‌لیکده 933 مین 052 یولوخما و 20 مین 997 اؤلوم حالی قئیده آلینیب.
قئید ائدک کی، دونیا ساغلیق تشکیلاتی‌نین راپورو یالنیز رسمی گؤستریجی‌لر اساسیندا حاضیرلانیر.
